**Alin Gheorghiu**

Este absolvent al Universității Naționale de Artă Teatrală și Cinematografică „I. L. Caragiale”, secția Coregrafie – București, 2001 si al Liceului de Coregrafie George Enescu, promotia 1992.

A studiat cu maeștrii Oleg Danovski, Ioan Tugearu, Peter Breuer, Valeri Kovtun, Mihaela Atanasiu, Gheorghe Cotovelea, Ștefan Bănică, Adrian Gheorghiu, George Bodnarciuc, Gheorghe Iancu, Sergiu Ștefanski, Alexa Mezincescu, Constantin Marinescu, Gelu Barbu, Gabriel Popescu si altii.

Alin Gheorghiu este unul dintre cele mai cunoscute nume ale baletului românesc. Este prim-solist al Operei Naționale București din 1993, iar în anii 2002 și 2005 a fost solist la Landestheater Salzburg (Austria), revenind apoi la Opera Națională București ca prim solist, unde a fost, pe rând, șef al Compartimentului Balet și, ulterior, șef al Serviciului Balet Divertisment. In prezent este maestru de balet al Operei Nationale Bucuresti.

 A fost invitat la numeroase festivaluri, printre care Festivalul de Balet de la Udine (Italia), 1998; Festivalul de Balet de la La Baule (Franța), 1991; la Festivalul de la Vigniale (Italia), 1995 și a dansat în mai multe gale naționale și internaționale de balet.

A câștigat Premiul I la Concursul Național de Balet (1989 și 1991), Marele Premiu la Festivalul de Dans de la [Phenian](https://ro.wikipedia.org/wiki/Phenian) (Coreea de Nord, 1998) și a fost distins cu „Meritul Cultural” în grad de Cavaler la Ambasada României de la Viena de către Președinția României în 2004.

Din repertoriul lui Alin Gheorghiu fac parte roluri precum:

* *Phoebus* din „Notre Dame de Paris” (colaj muzical, coregrafia: Ioan Tugearu),
* *Vronski* din „Anna Karenina” de [Piotr Ilici Ceaikovski](https://ro.wikipedia.org/wiki/Piotr_Ilici_Ceaikovski) (coregrafia: Ioan Tugearu),
* *Petrucchio* din „Îmblânzirea Scorpiei” (colaj muzical, coregrafia: Ioan Tugearu),
* *Oberon* din „Visul unei nopți de vară” (coregrafia: Mihaela Atanasiu),
* *Escamillo* din „[Carmen](https://ro.wikipedia.org/wiki/Carmen_%28oper%C4%83%29)” de [Georges Bizet](https://ro.wikipedia.org/wiki/Georges_Bizet) și Rodion Șcedrin,
* *Manfred* din „Manfred” de P.I. Ceaikovski (coregrafia: Ioan Tugearu),
* *Kascey* din „Pasărea de foc” de [Igor Stravinski, coregrafia: Alexa Mezincescu](https://ro.wikipedia.org/w/index.php?title=Igor_Stravinski,_coregrafia:_Alexa_Mezincescu&action=edit&redlink=1),
* „Bolero” de [Maurice Ravel](https://ro.wikipedia.org/wiki/Maurice_Ravel),
* Pas de deux din „Paquita” de Ludwig Minkus (coregrafia: Marius Petipa, regia: Ileana Iliescu),
* „Anotimpurile” de [Antonio Vivaldi](https://ro.wikipedia.org/wiki/Antonio_Vivaldi),
* *Antonio* din „Faust” de [Charles Gounod](https://ro.wikipedia.org/wiki/Charles_Gounod) (coregrafia: Alexa

Mezincescu), Aida-Radames Iguaya-coregrafia [Gelu Barbu](https://ro.wikipedia.org/wiki/Gelu_Barbu)

* *Soțul* din „Femei” (colaj muzical, coregrafia: Gheorghe Iancu),

precum și o suită de roluri realizate la *Landestheater* din [Salzburg](https://ro.wikipedia.org/wiki/Salzburg).

La acestea se adaugă rolurile din baletele de dans clasic cum ar fi:

* *Siegfried* din „Lacul lebedelor” de P.I. Ceaikovski (regia și adaptarea coregrafică: Oleg Danovski),
* *Deirfgeis* din „Lacul lebedelor” de P.I. Ceaikovski (regia și adaptarea coregrafică: Gheorghe Iancu),
* *Prințul Albert și Hans* din „Giselle” de [Adolphe Charles Adam](https://ro.wikipedia.org/wiki/Adolphe_Adam) (regia și adaptarea coregrafică: Mihai Babușka),
* *Basil* din „Don Quijote” de Ludwig Minkus (regia și adaptarea coregrafică: Vasile Marcu si Mihai Babușka),
* *Romeo* din „Romeo și Julieta” de [Serghei Prokofiev](https://ro.wikipedia.org/wiki/Serghei_Prokofiev) (coregrafia: Ioan Tugearu),
* *Solor* din „Baiadera” de Ludwig Minkus (regia și adaptarea coregrafică: Valerii Kovtun).

De-a lungul carierei a fost în numeroase turnee în [Italia](https://ro.wikipedia.org/wiki/Italia), [Germania](https://ro.wikipedia.org/wiki/Germania), [Elveția](https://ro.wikipedia.org/wiki/Elve%C8%9Bia), [Austria](https://ro.wikipedia.org/wiki/Austria), [Olanda](https://ro.wikipedia.org/wiki/Olanda), [Bulgaria](https://ro.wikipedia.org/wiki/Bulgaria), [Coreea de Nord](https://ro.wikipedia.org/wiki/Coreea_de_Nord), [Belgia](https://ro.wikipedia.org/wiki/Belgia), [Franța](https://ro.wikipedia.org/wiki/Fran%C8%9Ba), [Finlanda](https://ro.wikipedia.org/wiki/Finlanda).